Brøndby Stadion

Brøndby Stadion on jalkapallostadion Brøndbyssä Kööpenhaminan metropolialueella Tanskassa. Vuonna 1965 avatulle stadionille mahtuu 29 000 katsojaa. Stadion tunnetaan parhaiten Tanskan Superliigassa pelaavan Brøndby IF:n kotikenttänä.

Brøndby IF osti stadionin omakseen Brøndbyn kunnalta vuonna 1998. Kauppahinta oli 23,5 miljoonaa Tanskan kruunua.

Stadionin katsojaennätys 31 508 on vuodelta 2003, ottelusta paikallisvastustaja FC Kööpenhaminaa vastaan.

Tanskan jalkapallostadionit
Kööpenhaminan rakennukset ja rakennelmat